30. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Κ. 8605/2434 της 10/21 Νοεμ. 1983 (ΦΕΚ Β΄ 667) Αύξηση ανωτάτων ορίων των μηνιαίων υποτροφιών που χορηγούνται από τα έσοδα κληρονομιών, κληροδοσιών και δωρεών υπέρ κοινωφελών σκοπών, που εκτελούνται από πρόσωπα άλλα πλην του Κράτους, ως και εκείνων που τελούν υπό την άμεση διαχείριση του Δημοσίου. Έχοντας υπόψη: Ι.Τις διατάξεις: α)Του άρθρ. 54 του Α.Ν. 2039/39 και β)του άρθρ. 20 του Νόμ. 4154/1961 «περί τροποποιήσεως και συμπληρώσεως του Α.Ν. 2039/39 «περί τροποποιήσεως, συμπληρώσεως και κωδικοποιήσεως των Νόμων περί εκκαθαρίσεως και διοικήσεως των εις το Κράτος και υπέρ κοινωφελών καταλοιπομένων κληρονομιών, κληροδοσιών και δωρεών». (Αντί για τη σελ. 194,01(γ) Σελ. 194,01(δ) Τεύχος Ζ61-Σελ. 43 Κώδικας περί κληροδοτημάτων 24.Β.α.26-30 2.Την 0548/382/19.9.1983 κοινή απόφαση του Πρωθυπουργού και του Υπουργού Οικονομικών με την οποία ανατέθηκαν αρμοδιότητες στους Υφυπουργούς Οικονομικών. 3.Την 39/9.11.1983 γνωμοδότηση του Συμβουλίου Εθνικών Κληροδοτημάτων, αποφασίζουμε: Καθορίζουμε, τα ανώτατα όρια των μηνιαίων υποτροφιών, που χορηγούνται σε βάρος κληρονομιών, κληροδοσιών και δωρεών, που τελούν υπό την άμεση διαχείριση του Δημοσίου, ως και κληρονομιών, κληροδοσιών και δωρεών υπέρ κοινωφελών σκοπών, που εκτελούνται από πρόσωπα αλλά πλην του Κράτους, ως ακολούθως: α)Γι’ αυτούς που σπουδάζουν στην αλλοδαπή μέχρι ποσού δρχ. 35.000. β)Γι’ αυτούς που φοιτούν στα Πανεπιστήμια και λοιπές Ανώτατες Σχολές της ημεδαπής, μέχρι ποσού δρχ. 2.000. γ)Γι’ αυτούς που φοιτούν στις Ανώτερες Σχολές της χώρας μέχρι ποσού δρχ. 10.000. δ)Γι’ αυτούς που φοιτούν στα σχολεία Μέσης Εκπαίδευσης και τις εξομοιούμενες με αυτά Τεχνικές, Επαγγελματικές, Γεωργικές και λοιπές εν γένει Πρακτικές Σχολές, μέχρι ποσού δρχ. 9.000. ε)Γι’ αυτούς που φοιτούν σε πλήρη Ωδεία, μέχρι του ποσού δρχ. 9.000. στ)Γι’ αυτούς που φοιτούν στα Δημοτικά Σχολεία, μέχρι ποσού δρχ. 6.000. Τα ανωτέρω ποσά χορηγούνται, μετά από έγκρισή μας και εφόσον τα ετήσια έσοδα των οικείων κοινωφελών ιδρυμάτων και περιουσιών επαρκούν για την εκτέλεση όλων των υποτροφιών που ορίζονται από τις συστατικές πράξεις και δεν υπερβαίνουν, όσον αφορά τις υποτροφίες της αλλοδαπής, τα από τη Νομισματική Επιτροπή καθοριζόμενα κάθε φορά ανώτατα όρια. 